**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2022. gada 25. janvārī **Nr. 2**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Administratīvās nodaļas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, domes Dzimtsarakstu nodaļas vadītāja NATAĻJA KRASNOVA, Kadagas pirmsskolas izglītības iestādes “Mežavēji” padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA, Kadagas pirmsskolas izglītības iestādes “Mežavēji” vadītāja IRĒNA KUZŅECOVA *(no plkst. 09:10).*

nepiedalās (attaisnotu iemeslu dēļ): novada iedzīvotāja ZANE STAŠULE.

Sēdi protokolē: domes Administratīvās nodaļas vecākā lietvede MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 09.00.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. ĀPII “Strautiņš”;
   2. Ādažu vidusskolas pirmsskola;
   3. KPII “Mežavēji”.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemto no ĀPII “Strautiņš” vadītājas Sandras Breidakas bērnu pieteicēju atbilžu sarakstu, kurš tika nosūtīts šā gada 10. janvārī (1.pielikums). No nosūtītā 1 (viena) uzaicinājuma saņemts bērna vecāka atteikums.

S.BREIDAKA informē, ka ģimenes grupā 4-5 gadīgie bērni ir 1 (viena) brīva vieta.

Atklāti balsojot, ar 6 balsīm "Par" (J.Sviridenkova, Č.Batņa, N.Krasnova, N.Rubens, I.Briede, B.Vītoliņa), "Pret" – nav, "Atturas" – nav, "Nebalso" – nav, **KOMISIJA NOLEMJ**:

**Uzdot ĀPII “Strautiņš” vadītājai Sandrai Breidakai:**

**1. sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* ģimenes grupa (4-5 gadīgie bērni) – bērnu dzimšanas datumi: no 01.01.2016. līdz 31.12.2017. – 1 vieta.**

**2. nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu vidusskolas pirmsskola**

J.SVIRIDENKOVA iepazīstina ar saņemto pieteikumu sarakstu rindā uz Ādažu vidusskolas pirmsskolu (2. pielikums).

Č.BATŅA informē, ka rindā uz iestādi ir viens 2016. gadā dzimušais bērns, kurš ir sasniedzis obligāto izglītības vecumu. Sazinoties ar bērna vecāku, saņemts apstiprinājums uzsākt mācības Ādažu vidusskolas pirmsskolā. Pieteikumi rindā uz iestādi 2017. un 2018. gadā dzimušajiem bērniem nav. Brīvas vietas: 2016. - 2017. gadā dzimušajam bērnam – 1 (viena) brīva vieta; 2018.gadā dzimušajiem bērniem – 2 (divas) brīvas vietas; 2017.gadā dzimušajam bērniem – 1 (viena) brīva vieta.

Atklāti balsojot, ar 5 balsīm "Par" (J.Sviridenkova, N.Krasnova, N.Rubens, I.Briede, B.Vītoliņa), "Pret" – nav, "Atturas" – nav, "Nebalso" – 1 (Č.Batņa), **KOMISIJA NOLEMJ**:

**Uzdot Ādažu vidusskolas direktoram Česlavam Batņam:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* obligātās izglītības vecuma (5 gadīgie bērni) grupa – bērnu dzimšanas datumi: no 01.01.2016. līdz 31.12.2016. – 1 vieta.**

1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.3. Kadagas pirmsskolas izglītības iestāde “Mežavēji”**

I.BRIEDE informē, ka rindā uz iestādi ir obligāto izglītības vecumu sasniedzis 2016. gadā dzimis bērns, kuram pieteikumā norādīts vēlamais mācību uzsākšanas gads 2022./2023.m.g. Bērna vecāks informēts, ka iestādē ir brīva vieta un aicināts nomainīt pieteikumā vēlamo mācību gadu uz 2021./2022.m.g., taču tas nav darīts.

I.KUZŅECOVA informē, ka iestādē ir divas brīvas vietas: 2016. gadā dzimušajam bērnam ar prioritāti “NBS karavīra bērns” un 2017.- 2018. gadā dzimušajam bērnam ar prioritāti “NBS karavīra bērns”. Rindā uz iestādi nav bērnu ar prioritāti “NBS karavīra bērns”. Rindā uz iestādi ir 2016. gadā dzimušais bērns, kuram norādīts vēlamais mācību gads norādīts 2022./2023, kā arī 2018. gadā dzimušo bērnu pieteikumi 2021./2022. mācību gadam.

J.SVIRIDENKOVA dara zināmu, ka precedenti iepriekšējos gados ir bijuši, ja nav rindā uz iestādi bērni ar prioritāti “NBS karavīra bērns”, tad tiek aicināti novada (civilo) iedzīvotāju bērni pieteikumu reģistrēšanas secībā. Ierosina uzaicināt 2017.- 2018. gadā dzimušo vienu civilo iedzīvotāju bērnu.

Atklāti balsojot, ar 6 balsīm "Par" (J.Sviridenkova, Č.Batņa, N.Krasnova, I.Briede, N.Rubens, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-4 gadīgie bērni) – bērnu dzimšanas datumi: no 01.01.2017. līdz 31.12.2018. – 1 vieta;**

1. **nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

J.SVIRIDENKOVA informē, pēc jauno saistošo noteikumu par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās apstiprināšanas, tiks sagatavots lēmumprojekts par jaunas bērnu uzņemšanas pašvaldības pirmsskolas izglītības iestādēs komisijas izveidi, ko gatavos Izglītības un jaunatnes nodaļas vadītāja p.i. Aija Kalvāne. Č.Batņa un I.Briede dara zināmu, ka nevēlās pildīt komisijas locekļa pienākumus jaunajā komisijā.

\*\*\*

Protokolam pievienots Ādažu vidusskolas pirmsskolas uzņemamo bērnu saraksts, kas tika izveidots šā gada 25. janvārī (3.pielikums).

\*\*\*

Sēdi slēdz plkst. 09:30.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU